 Cum vad polonezii discursul lui Tusk de la Ateneu Intre Bucuresti si Varsovia, ''magar de magar se scarpina'' Interviu Ads Actualitate Politic Business Sport Life Show Login Arhiva Europa Uniunea Europeana Cum vad polonezii discursul lui Tusk de la Ateneu Intre Bucuresti si Varsovia, "magar de magar se scarpina" Interviu Autor: Magda Gradinaru Miercuri, 16 Ianuarie 2019, ora 10:57 15725 citiri La cateva zile dupa discursul care i-a adus un val de simpatie la Bucuresti, Donald Tusk a mers la Gdansk, unde primarul acestui oras simbol anticomunist a fost asasinat Dar care e legatura intre o presedintie precara a Consiliului Uniunii Europene, in care Romania va amana orice decizie pe activarea Articolului 7 in cazul Poloniei si Ungariei, pentru a-si ascunde propriile derapaje de la statul de drept, si o crima pe care asasinul si-a motivat-o politic? Climatul politic precar, un discurs populist si o manipulare a urii si resentimentelor sociale sunt vulnerabilitati ale Europei, mai ales in Est E o concluzie desprinsa din interviul cu politologul polonez Oktawian Milewski Cum va arata presedintia romana a Consiliului UE insa? Pe durata presedintiei, Romania va incerca sa amane dezbaterea pe Art 7, fiindca stie ca, cu cat mai mult UE va avansa pe aceast dosar, cu atat mai vizata va fi Romania De fapt, Romania se ascunde in spatele Poloniei si Ungariei pe Art 7 Asadar, la nivel de guverne, intre Bucuresti si Varsovia exista multa intelegere in spiritul "o mana spala pe alta" sau "magar de magar se scarpina" Ati vazut manifestarile de efuziune, sa le spun asa, ale romanilor catre presedintele Consiliului European, Donald Tusk, dupa ce acesta vorbit in limba romana la Ateneu si, nu oricum, ci citand din scriitori romani si amintindu-l pe Duckadam De ce credeti, totusi, ca a trezit toata aceasta simpatie? Trebuie sa amintesc ca astfel de discursuri ii sunt familiare, anul trecut a vorbit in bulgara Ads Reactia nu putea fi alta decat de profunda admiratie pentru efortul depus de Donald Tusk de a citi timp de peste sapte minute un discurs de inaugurare in romana Tusk nu a studiat limba romana niciodata, deci efortul de a citi atat de bine intr-o limba care nu-i este usor accesibila trebuie admirat Cu exact un an in urma, Tusk citea la Sofia in bulgara Daca ar fi sa comparam discursurile, ( gasiti discursul in bulgara aici ) atunci cel de la Bucuresti mi se pare mult mai profund concentrat pe imagini identitare puternice pentru romani Bineinteles, este un discurs asumat, adica Tusk a stiut ce spune si de ce A fost si un mesaj de incurajare, un fel de a spune "Iata! Sunteti capabili! Puteti face mult mai mult pentru Europa!" Sa nu uitam, totusi, ca discursul i-a fost scris de un roman Discursul lui Tusk este de fapt imaginea pozitiv idealizata a unui roman, redata de un polonez care reprezinta Uniunea Europeana Sunt romanul si romanca pe care cei ce admirau discursul din sala Ateneului adesea nu-i vad, nu-i aud si nu-i asculta Ads In seara cand ascultam cu totii discursul lui Tusk, nu ne dadeam seama neaparat de aceasta, insa pe masura ce vedeam cata energie pozitiva a reusit sa atraga Tusk in spatiul public romanesc, mie personal mi s-a parut ca romanii obisnuiti au obosit de romanii care ii conduc De aceea, poate, Romania ramane una dintre cele mai pro-europene state membre ale UE, fiindca statul roman a devenit ne-legitim Asadar, aceasta efuziune vine si ca rezultat al setei de recunoastere pe care multi romani si-o reprima din cauza unei clase politice per ansamblu falimentare, oligarhizata si rupta de realitate Donald Tusk a fost de doua ori prim-ministru al Poloniei Cum este astazi perceput in Polonia, beneficiaza de acelasi capital de simpatie pe care l-a dobandit in Romania? Multi polonezi au fost uimiti de reactia romanilor la discursul lui Tusk Evident, polonezii sunt mult mai critici la adresa lui Tusk, fiindca l-au avut ca prim-ministru timp de sapte ani, timp in care a facut si greseli Ads Tusk a plecat din pozitia de prim-ministru atunci cand Platforma Civica a inceput sa scada in sondaje in 2013-2014 A facut astfel incat sa-i succeada lideri competenti, dar slabi politic, vedeti Ewa Kopacz de exemplu, un succesor technocrat mai degraba, nicidecum politic O facea fiindca spera ca va putea coordona partidul din umbra Prin aceasta a slabit si mai mult propriul partid Una dintre marile probleme ale Platformei Civice (astazi in Opozitie) dupa plecarea lui Tusk a fost si inca ramane poate lipsa unui lider puternic, cu priza la public, capabil sa atraga simpatii peste nucleul de votanti ai partidului Tusk a lasat in urma sa multa aroganta, poate nu atat aroganta sa la nivel personal - Tusk ramane un lider charismatic - dar a multor colegi din Platforma Civica, aroganta pentru care au si platit in 2015, atunci cand au pierdut alegerile Pentru Tusk, plecarea la Bruxelles, trebuie sa o recunoastem, a fost un refugiu si o oportunitate pe care a stiut sa o maximizeze Simpatia de care se bucura in Romania vine pe fondul necunoasterii in mare a vietii politice din Polonia Simpatia romanilor nu poate fi comparata cu simpatia din Polonia, desi Donald Tusk este considerat actualmente unul dintre principalii favoriti la presedentia Poloniei in 2020 Ads Se intampla si din cauza unei lipse de alternative de calibru Vom vedea cum va decurge anul 2019, an in care au loc duble alegeri, pentru Parlamentul European si pentru Parlamentul national Polonia ar avea nevoie de o noua generatie de lideri, iar cateva nume promitatoare se anunta deja: Robert Biedron, Rafal Trzaskowski, Wladyslaw Kosiniak-Kamysz si lista ramane deschisa Trecand peste acest moment, care a devenit momentul de senzatie al serii, cum arata, privita din Polonia, presedintia Romaniei la Consiliul Uniunii Europene? Care ii sunt vulnerabilitatile? La Varsovia, Romania este privita cu intelegerea ca "nu ne putem astepta la prea multe din partea Romaniei" Acest lucru insa nu este recunoscut public, din dorinta de a nu ofensa gratuit La nivelul comunitatii de experti, jurnalisti, oricine urmareste si intelege ce se intampla in Romania, se stie bine ca guvernul roman nu este exemplar pregatit pentru presedintia Consiliului UE Ads Dar Polonia poate functiona bine si fara ca Romania sa exceleze in ceva la nivel european, ba din contra, starea actuala ajuta guvernul PLJ sa evite confruntari legitime cu Bruxelles-ul Interesul Poloniei, asa cum este exprimat de guvernarea Partidului Lege si Justitie (PLJ), este de a nu inrautati si mai mult relatia cu Bruxelles-ul in 2019 PLJ a ajuns la concluzia ca, daca antogonismele cu Bruxelles-ul vor continua intr-un an electoral, atunci ar putea sa nu mai castige voturi Accentuez, nu neaparat sa piarda, dar cu siguranta sa nu castige voturi, si, mai ales, asa cum au demonstrat-o alegerile locale din toamna trecuta, sa mobilizeze electoratul pasiv dar liberal, urban si pro-european Pe acest fond, Bucurestiul si-a demonstrat deja utilitatea cu o saptamana in urma, atunci cand Romania, pe 8 ianuarie, nu a inclus pe agenda primei intalniri ministeriale a Presedintiei Consiliului subiectul domniei legii in Polonia In 2018, subiectul domniei legii a fost permanent pe agenda Consiliilor pentru Afaceri Generale Ei bine, Romania se invredniceste sa omita acest subiect de pe agenda din start Romania incearca sa amane dezbaterea pe procedurile Articolului 7 aplicat statutului Poloniei in UE, precum si a sanctiunilor bugetare la adresa celei din urma ca rezultat al incalcarilor valorilor democratice Asadar, la nivel de guverne, intre Bucuresti si Varsovia exista multa intelegere in spiritul "o mana spala pe alta" sau "magar de magar se scarpina" Discursurile de la evenimentul oficial au fost, sigur, diplomatice Dar in toate discursurile europene s-au regasit sintagme ca "stat de drept", "libertati fundamentale", "valori europene" Au fost niste avertismente aici, o preocupare reala? Donald Tusk stie foarte bine ca, daca Ungaria si Polonia nu ar fi consumat atata timp si efort la Bruxelles, Romania ar fi fost in prima linie Romania vine sa recupereze in sens negativ decalajul fata de Ungaria si Polonia in incalcarea valorilor europene Referirea la cele trei ca grup distinct de state cu probleme de calitate a democratiei este tot mai des intalnita Asa se explica poate si rapprochement-ul Bucurestiului cu Budapesta de exemplu In anumite situatii, pe termen scurt si mediu, coruptia, nationalismul si populismul stimuleaza interese comune Cu cat se vorbeste mai mult la Bruxelles despre o Uniune Europeana unita, cu atat in Est se denunta politica celor doua Europe, a Europei cu doua viteze E legitima aceasta perspectiva? In nici un caz nu poate fi legitima Discursul despre cele "doua Europe" este duplicitar Exista diferente motivate de modul in care s-au dezvoltat statele din Vest si din Est, mai ales in sens economic si poate cultural Insa aceasta nu inseamna ca diferentele trebuie codificate politic, normativ sau institutional Nu se poate face rabat de la principiile fundamentale cum ar fi statul de drept, egalitatea de sanse, libertatea de expresie, drepturile omului si statul democratic in general Sunt principii fundamentale fara care nu ar fi posibila Uniunea Europeana Avem in vedere in special trei state care si-ar dori exceptarea de la aceste valori, iar Romania este unul dintre acestea Celelalte doua sunt Ungaria si Polonia, dupa cum am mentionat Nu Bruxelles-ul, Berlinul sau Parisul sunt cele care contribuie la "Europa cu doua viteze", ci Bucurestiul, Varsovia si Budapesta Care vi se par a fi provocarile pentru Uniunea Europeana, in acest an in care avem primele alegeri pentru Parlamentul European de dupa un posibil Brexit, dar si dupa demararea procedurii de activare a Art 7 pentru Polonia si Ungaria, de care Romania pare a fi scapat? Pe durata presedintiei, Romania va incerca sa amane dezbaterea pe Art 7, fiindca stie ca, cu cat mai mult UE va avansa pe aceast dosar, cu atat mai vizata va fi Romania De fapt, Romania se ascunde in spatele Poloniei si Ungariei pe Art 7 Altfel, Romania se poate "mandri" cu statutul de urmator candidat pentru procedura de activare a Art 7 si sanctiunile bugetare cu efect in perspectiva 2021-2027 Prietenii coeziunii pe bugetul UE de altadata se regasesc iata si de aceasta data pe aceleasi baricade, dar de aceasta data din motive anti-normative, adica din cauza ca nu vor sa accepte valorile europene, in timp ce isi doresc aceleasi resurse pentru dezvoltare Ungaria este exemplul absolut in acest sens, dar nici Romania nu este departe Astazi, cand avem acest dialog, Polonia il plange pe primarul Gdansk-ului Credeti ca aceasta tragedie va potoli discursul politic populist, care poate incita la ura si resentiment? Cu multa mahnire trebuie sa mentionez aici ca, in momentul in care raspund la intrebarile dumneavoastra, Polonia este in doliu dupa ce primarul orasului Gdansk a fost omorat A fost si el un lider, unul regional, dar care nu-si spusese ultimul cuvant, poate chiar la nivel national Cel care l-a injunghiat mortal a dorit sa transmita un mesaj personal pe care l-a motivat politic De pe scena unde s-a petrecut tragedia, faptasul a strigat: "Am omorat pe cineva din Platforma Civica, pentru ca m-ati condamnat pe nedrept la inchisoare! (pe timpul cand guverna Platforma) " De ce a mentionat Platforma Civica? Fiindca spatiul public este de cativa ani puternic polarizat in Polonia, iar actualul partid de guvernare este blamabil pentru aceasta radicalzare a societatii poloneze Pawel Adamowicz este prima mare victima in cel mai direct sens al limbajului urii, nationalismului, xenofobiei Multi se intreaba daca anul politic 2019 va fi marcat de moartea tragica a lui Pawel Adamowicz Probabil va fi, in sensul ca va mobiliza electoratul proeuropean si va stimula mai multa moderatie din partea actualilor guvernanti Cel putin in acest moment, exista speranta ca asa se va intampla, dar suntem abia la inceputul lui 2019 Suntem la numai 48 de ore distanta de la omorarea unuia dintre cei mai iubiti primari din Polonia Un primar reales de cinci ori (adica la al saselea mandat) cu o agenda exemplar proeuropeana de 20 de ani Ads Scrie pe Ziare Com Citeste si: De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Noul ministru al Inovării, Cercetării și Digitalizării, Florin Roman, a stârnit revolta opiniei publice după ce a ieșit la iveală că și-a plagiat lucrarea de disertație Premierul Ciucă Prin câte schimbări de guverne a trecut Raed Arafat Politicienii au încercat să scape de acesta dar sistemul pentru situații de urgență ”este construit să depindă de el” De șapte ani, doctorul Raed Arafat este șeful Departamentului pentru Situații de Urgență din cadrul Ministerului de Interne însă de-a lungul timpului a fost ținta unor scandaluri legate de # Tusk Dancila presedintie UE asasinat Gdansk Ne puteți urmări și pe pagina noastră de Facebook sau pe Google News Sursa: Ziare com Comentarii Cititor ziare com Click pentru a vedea sistemul de punctaj "> rank 5 Articol scris de Octavian Milescu Polonezii astia au tehnici mai avansate ca noi de manipulare Scrie unul Octavian Milescu de la unitatea de Vezi tot CosoruluiMocean Click pentru a vedea sistemul de punctaj "> rank 5 "magar de magar se scarpina" MATANPZD avea dreptate ca un adevarat oracol ce e: sinus asinus cosinus asinum freckat! Vezi tot Vezi toate comentariile (9) Adauga comentariu Parteneri Ziare Com DigiSport ro Decizia luata de Mercedes dupa ce FIA a respins contestatia formulata la finalul Marelui Premiu de la Abu Dhabi Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani Adevarul ro Chinurile prin care trece o tanara de 17 ani afectata de "Long Covid": "Am avut peste 80 de simptome" VIDEO Ads Top stiri din Actualitate Poliția a luat probe ADN de la apropiații tinerilor uciși la Iași Criminalii sunt în continuare de negăsit Români prinși cu contracte de muncă false la graniță Planul pus la cale pentru a evita carantina Cine sunt baronii PSD care s-au oferit să-l sprijine politic pe Dragnea SURSE Două tone de muşchi ţigănesc şi urechi de porc contaminate cu o bacterie periculoasă au fost retrase de la vânzare Cine a cumpărat produsele trebuie să le distrugă urgent Zeci de biciclete donate de un ONG unor copii orfani din București, ”confiscate” de DGASPC: ”Mi-au spus că nu au spațiu” Imagini șocante cu un șofer inconștient care încearcă să treacă cu un Audi printr-un râu învolburat VIDEO Toate stirile din Actualitate Ads Ads Urmărește-ne pe: explozie cluj accident Bucuresti teste saliva Tulpina Omicron Viitorul Europei restrictii Loteria vaccinarii Marian Neacsu Laura Vicol Mihai Sora Sorin Grindeanu Nicolae Ciuca Dacian Ciolos Colin Powell Ludovic Orban Klaus Iohannis Liviu Dragnea Viorica Dancila Raluca Turcan Clotilde Armand Florin Citu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 